LĪGUMS

Kravu kontroles rentgena iekārtas demontāža un utilizācija

|  |  |
| --- | --- |
| Rīgā  | Dokumenta datums ir tā elektroniskās parakstīšanas datums  |

**Valsts ieņēmumu dienests**, tā \_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

, vienotais reģistrācijas Nr. ,tā personā (turpmāk – Izpildītājs), kur rīkojas saskaņā ar , no otras puses, abi kopā saukti arī Puses, bet atsevišķi – Puse, noslēdz šādu līgumu (turpmāk – Līgums).

**1. LĪGUMA PRIEKŠMETS**

**1.1.** Izpildītājs apņemas veikt Pasūtītāja īpašumā esošās kravu kontroles rentgena iekārtas HCVP 3523 (sērijas Nr. HCVP 2629, izlaiduma gads - 2013.) (turpmāk - Iekārta) demontāžu, pārvietošanu, nogādāšanu utilizācijai un utilizāciju (turpmāk - Pakalpojums) un norēķināties ar Pasūtītāju par utilizācijai saņemto Iekārtu.

**1.2.** Iekārtas raksturojums un sastāvdaļas norādītas Līguma pielikumā, kas ir Līguma neatņemama sastāvdaļa.

**2. LĪGUMA SUMMA UN NORĒĶINU KĀRTĪBA**

**2.1.** Līguma kopējā summa ir **EUR** ( *euro* un centi) *(Tiks papildināts atbilstoši izvēlētā pretendenta piedāvājumam)* bez pievienotās vērtības nodokļa (turpmāk – PVN). PVN samaksu saskaņā ar Latvijas Republikas normatīvajiem aktiem veic Izpildītājs.

**2.2.** Pēc Līguma abpusējas parakstīšanas Pasūtītājs izraksta Izpildītājam rēķinu par utilizējamo Iekārtu un Izpildītājs, atbilstoši izrakstītajam rēķinam, veic samaksu avansa maksājuma veidā 100% (viens simts procentu) apmērā 5 (piecu) darba dienu laikā pēc rēķina saņemšanas, maksājumu pārskaitot uz Pasūtītāja norēķinu kontu Valsts kasē.

**2.3.** Līguma 2.1.apakšpunktā norādītajā cenā ir ietvertas visas izmaksas, kas saistītas ar Iekārtas vērtību, kā arī Izpildītājs apņemas segt izdevumus, kas saistīti ar Iekārtas demontāžu, pārvietošanu, Iekārtas nogādāšanu utilizācijai, Iekārtas utilizācijas nodrošināšanu, nepieciešamo tehnisko aprīkojumu, transporta izdevumiem, Iekārtas iekraušanas/izkraušanas izdevumiem un demontāžas teritorijas sakopšanas izdevumiem (ja būs nepieciešams), nodevām, nodokļiem (izņemot – PVN), atļaujām no trešajām personām un citas ar Līguma savlaicīgu un kvalitatīvu izpildi saistītas izmaksas.

**2.4.** Ja piemēroto sankciju dēļ Pasūtītājam nav tiesības saņemt samaksu no Izpildītāja, Pasūtītājs atliek samaksas saņemšanu un samaksai, kā arī secīgi Līguma izpildei noteiktie termiņi tiek apturēti līdz brīdim, kad pret Līguma 8.4.1.apakšpunktā norādītajiem sankciju subjektiem tiek atceltas sankcijas un maksājumu ir iespējams veikt.

**3. PUŠU SAISTĪBAS**

**3.1.** Izpildītājs apņemas:

**3.1.1.** par saviem līdzekļiem veikt Pakalpojumu \_\_\_\_\_\_\_\_\_ *(tiks papildināts atbilstoši izvēlētā pretendenta piedāvājumam, bet ne ilgāk kā 3 (trīs) mēneši)* mēnešu laikā no Līguma 2.2.apakšpunktā noteiktā rēķina saņemšanas dienas, konkrētu darbu veikšanas datumu un laiku saskaņojot ar Pasūtītāja pilnvaroto personu, bet ne ātrāk kā Izpildītājs ir veicis Līguma 2.2.apakšpunktā noteikto maksājumu. Pakalpojums ir uzskatāms par veiktu ar dienu, kad ir abpusēji parakstīts Līguma 3.1.3.apakšpunktā noteiktais nodošanas - pieņemšanas akts;

3.1.2. Izpildītājs par saviem līdzekļiem Iekārtas izvešanas laikā no tās atrašanās vietas nodrošina, ka teritorijas daļa, kurā Iekārta atradās un kurā tika veikta tās iekraušana savākšanas transportlīdzeklī, ir sakopta un uz tās neatrodas izvedamās Iekārtas sastāvdaļu detaļas u.c., kas radušās Iekārtas demontāžas, pārvietošanas un iekraušanas laikā.

**3.1.3.** sagatavot nodošanas – pieņemšanas aktu par Iekārtas demontāžu, pārvietošanu un nodošanu nogādāšanai utilizācijai, ko paraksta Pušu pilnvarotās personas**.**

**3.2.** Izpildītājs, parakstot Līgumu, apliecina, ka atbilstoši Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņošanas darbības un izsniedzamas atļaujas A un B kategorijas piesārņojošo darbību veikšanai” ir saņēmis atļauju B kategorijas piesārņojošo darbību veikšanai, kas saistīta ar metāla atkritumu, tai skaitā elektrisko un elektronisko iekārtu atkritumu apstrādi smalcinātājos.

**3.3.** Izpildītājs, parakstot Līgumu, apliecina, ka viņam ir zināms Iekārtas raksturojums un sastāvdaļas.

**3.4.** Pasūtītājs apņemas:

**3.4.1.** ar savu darbību vai bezdarbību nekavēt Iekārtas demontāžas un pārvietošanas veikšanu un nodošanu Izpildītājam nogādāšanai utilizācijai**~~.~~**

**4. PUŠU ATBILDĪBA**

**4.1.** Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

**4.2.** Par Līguma 2.2.apakšpunktā noteiktā maksājuma termiņa neievērošanu, Pasūtītājs pieprasa Izpildītājam maksāt līgumsodu 0,5% (puse no viena procenta) apmērā no termiņā nesamaksātās summas par katru nokavēto maksājuma dienu. Saskaņā ar šo punktu aprēķinātais līgumsods nedrīkst pārsniegt 10% (desmit procentus) no kavētā maksājuma summas bez PVN.

**4.3.** Par Līguma 3.1.1.apakšpunktā noteiktā Pakalpojuma veikšanas termiņa neievērošanu, Pasūtītājs pieprasa Izpildītājam maksāt līgumsodu 0,5% (puse no viena procenta) apmērā no Līguma summas par katru nokavēto dienu. Saskaņā ar šo punktu aprēķinātais līgumsods nedrīkst pārsniegt 10% (desmit procentus) no Līguma 2.1.apakšpunktā noteiktās Līguma kopējās summas bez PVN.

**4.4.** Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

**4.5.** Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.

**4.6.** Saskaņā ar Līgumu Pusei aprēķinātie līgumsodi par neizpildīšanu īstā laikā (termiņā) kopumā nedrīkst pārsniegt 10% (desmit procentus) no Līguma 2.1.apakšpunktā noteiktās Līguma kopējās summas.

**5. LĪGUMA DARBĪBAS TERMIŅŠ**

**5.1.** Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

**5.2.** Līgums ir spēkā līdz Pušu saistību pilnīgai izpildei.

**5.3.** Pasūtītājam ir tiesības vienpusēji izbeigt Līgumu vismaz 1 (vienu) darba dienu iepriekš rakstiski paziņojot par to Izpildītājam, ja:

**5.3.1.** atbilstoši Starptautisko un Latvijas Republikas nacionālo sankciju likumam Līguma 8.4.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

**5.3.2.** uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

**5.4.** Pusēm ir tiesības vienpusēji izbeigt Līguma darbību 30 (trīsdesmit) dienas iepriekš, rakstiski paziņojot par to otrai Pusei.

**6. PASŪTĪJUMA KONFIDENCIALITĀTE**

**6.1.** Izpildītājs apņemas visā pušu sadarbības laikā, kā arī pēc tam neizpaust trešajām personām ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.

**6.2.** Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

**6.3.** Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

**7. NEPĀRVARAMA VARA**

* 1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
	2. Par nepārvaramu varu netiek uzskatīta Izpildītāja speciālistu nepieejamība darba nespējas vai citu iemeslu dēļ, (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**8. CITI NOTEIKUMI**

**8.1.** Līgums satur pilnīgu Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz Līguma priekšmetu.

**8.2.** Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušupienākums ir piemērot Līgumu atbilstoši spēkā esošajiem normatīvajiem aktiem.

**8.3.** Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa numuri, e-pasta adreses, adreses u.c., tad tā nekavējoties rakstiski paziņo par to otrai Pusei.Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minēto paziņojumu no Pasūtītāja puses ir tiesīgs parakstīt patstāvīgās attiecīgas struktūrvienības vadītājs.

* 1. Izpildītājs 2 (divu) darba dienu laikā rakstveidā informē Pasūtītāju:

**8.4.1.** par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

**8.4.2.** ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.

**8.5.** Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**8.6.** Par Līguma grozījumiem, izņemot Līguma 8.3.apakšpunktā paredzēto gadījumu, Puses vienojas rakstiski. Rakstiskās vienošanās pievienojamas Līgumam, un tās kļūst par Līguma neatņemamu sastāvdaļu.

**8.7.** Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.

**8.8.** Strīdus, kas var rasties Līguma izpildes rezultātā, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.

**8.9.** Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

**8.10.** Izpildītājs nedrīkst nodot savas tiesības, kas saistītas ar Līgumu vai izriet no tā, trešajām personām bez Pasūtītāja rakstiskas piekrišanas.

**8.11.** Puses vienojas, ka ar Līguma izpildi saistītos jautājumus risinās, tajā skaitā parakstīs Līguma 3.1.2.apakšpunktā noteikto nodošanas – pieņemšanas aktu, šādas Pušu pilnvarotās personas:

**8.11.1.**  no Pasūtītāja puses: (tālrunis: , e-pasta adrese: ) vai (tālrunis: , e-pasta adrese: );

**8.11.2.** no Izpildītāja puses: (tālrunis: , e-pasta adrese: ).

**8.12.** Līgums sastādīts uz \_ (\_\_\_\_\_) lapām ar pielikumu uz \_ (\_\_\_) lapas latviešu valodā elektroniska dokumenta veidā un parakstīts ar drošu elektronisko parakstu.

**9. PUŠU REKVIZĪTI**

|  |  |
| --- | --- |
| **Pasūtītājs:** **Valsts ieņēmumu dienests**Talejas iela 1, Rīga, LV-1978NMR kods 90000069281Tālr.:67122689 e-pasts: vid@vid.gov.lv eAdrese: \_DEFAULT@90000069281Norēķinu rekvizīti:Valsts kaseKods: TRELLV22Konts LV26TREL2130056037000  | **Izpildītājs:** Reģ. Nr.Tālr.e-pasts: eAdrese:Norēķinu rekvizīti:Kods: Konts   |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

līgumam “Kravu kontroles rentgena

demontāža un utilizācija”

Dokumenta datums ir tā

elektroniskās parakstīšanas datums

 **Kravu kontroles rentgena iekārtas raksturojums un sastāvdaļas**

**Valsts ieņēmumu dienests**, tā \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

, vienotais reģistrācijas Nr. , tā personā (turpmāk – Izpildītājs), kur rīkojas saskaņā ar , no otras puses, abi kopā saukti arī Puses, bet atsevišķi – Puse, vienojas par šādu VID rīcībā esošu utilizējamu kravu kontroles rentgena iekārtas raksturojumu un sastāvdaļām:

*(Tiks papildināts atbilstoši uzaicinājuma 1.pielikumam)*

**Pušu paraksti:**

|  |  |
| --- | --- |
| **Pasūtītājs:**   | **Izpildītājs:** |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU